C 214/74
SL
Uradni list Evropske unije
16.6.2023
sreda 18. januarja 2023
70. poudarja, da je razvoj skladnih, dopolnilnih in interoperabilnih obrambnih zmogljivosti pomemben za povečanje varnosti evroatlantskega območja v skladu z načelom enotnega nabora sil; poziva EU in zvezo Nato, naj ohranita vodilni tehnološki položaj na področju vojaških zmogljivosti na svetovni ravni; poudarja, da je treba zagotoviti skladnost izložkov med ustreznimi procesi načrtovanja razvoja zmogljivosti EU in zveze Nato; poudarja, da mora EU razviti lastne obrambne zmogljivosti in strateško avtonomijo, da bi okrepila tudi svojo sposobnost, da postane močnejša partnerica svojih zaveznic; poziva države članice EU in Nata, naj svoj vojaški proračun povečajo na vsaj 2 % BDP v skladu s smernicami zveze Nato;
71. pozdravlja sodelovanje ZDA, Kanade in Norveške v projektu PESCO za vojaško mobilnost, ki je bistven za obrambo Evrope in pomemben za povečanje skladnosti med ustreznimi prizadevanji EU in Nata, ki bi olajšala premike vojaških sil; ne glede na to opozarja, da je treba o sodelovanju tretjih držav v posameznih projektih PESCO odločati za vsak primer posebej, kadar je tako sodelovanje v strateškem interesu EU; pozdravlja nedavno prijavo Združenega kraljestva za sodelovanje v projektu PESCO za vojaško mobilnost; opominja države članice, ki sodelujejo v projektih PESCO, da morajo hitro izpolnjevati svoje operativne zaveze in zaveze glede sodelovanja; pozdravlja strukturirani dialog med EU in zvezo Nato o vojaški mobilnosti; pozdravlja akcijski načrt za vojaško mobilnost 2.0, kot sta ga predstavila Komisija ter podpredsednik in visoki predstavnik 10. novembra 2022, in poziva k njegovi hitri izvedbi v sinergiji s projektom PESCO za vojaško mobilnost; poziva k okrepitvi instrumenta za povezovanje Evrope v zvezi s projekti vojaške mobilnosti; poziva države članice, naj poskrbijo za poenostavitev in harmonizacijo postopkov za vojaško mobilnost in skrajšanje rokov za izdajo dovoljenj, da bodo lahko hitreje ukrepale in se učinkoviteje odzivale; poudarja, da je treba z novim akcijskim načrtom za vojaško mobilnost zagotoviti, da bodo potrebe na področju infrastrukture, odpornosti in logistike ocenjene z vojaškega strateškega vidika; poudarja, da so potrebna dodatna finančna sredstva za to vodilno pobudo za sodelovanje med EU in Natom; poziva EU, naj razmisli o možnosti, da bi povabila Ukrajino, Gruzijo in Republiko Moldavijo k sodelovanju v projektih PESCO, na primer k projektu vojaške mobilnosti;
72. poudarja pomen tesnih odnosov EU z ZDA, ki temeljijo na skupnih vrednotah demokracije, svobode in pravne države; ceni predanost in zavezanost ZDA in sedanje ameriške administracije teritorialni obrambi Evrope, zlasti glede na rusko vojaško agresijo proti Ukrajini, ki ogroža vso celino; upošteva, da se tudi Združene države srečujejo s izzivi v indijsko-pacifiški regiji pri zoperstavljanju vse bolj vojaški drži Kitajske, in poudarja, da morajo države članice EU okrepiti svoja prizadevanja za izboljšanje evropskih obrambnih zmogljivosti, da bi utrle pot za dolgoročen prenos bremena, s katerim bi EU prevzela večjo odgovornost za lastno obrambo;
73. pozdravlja dialog med EU in ZDA o varnosti in obrambi kot pomemben mejnik v tesnejšem čezatlantskem sodelovanju; spodbuja podpredsednika in visokega predstavnika, naj v tem dialogu posebno pozornost nameni varnosti v vzhodnem in južnem sosedstvu in v razpravo vključi področja, kot so vzajemne varnostne in obrambne pobude, misije in operacije SVOP, razoroževanje in neširjenje orožja, boj proti terorizmu, izboljšanje izmenjave informacij med obveščevalnimi službami, vpliv prelomnih tehnologij, podnebne spremembe, hibridne grožnje, kibernetska obramba, vojaška mobilnost, krizno upravljanje in odnosi s strateškimi konkurenti;
74. ponovno poziva k institucionaliziranemu varnostnemu in obrambnemu sodelovanju z Združenim kraljestvom; spodbuja Združeno kraljestvo, naj resno sodeluje z EU pri reševanju perečih strateških izzivov, tako da zagotovi dopolnjevanje in sinergije ukrepov; spodbuja podpredsednika in visokega predstavnika, naj priložnostno povabi Združeno kraljestvo na neuradna srečanja ministrov na Svetu za zunanje zadeve (in obrambo), da bi izmenjali mnenja o vprašanjih skupnega pomena, ob popolni zaščiti avtonomije odločanja EU; opozarja na to, da sta vzporedna projekta za razvoj letalskih bojnih sistemov prihodnosti neučinkovita poraba sredstev, in zato priporoča združitev obeh projektov; pozdravlja podporo Združenega kraljestva Ukrajini;
75. izraža globoko zaskrbljenost zaradi vse večje nestabilnosti našega sosedstva, ki je pogosto posledica namernih dejanj zlonamernih akterjev, ki z različnimi ukrepi slabijo demokratične reforme, da bi na koncu oslabili EU; poudarja, da je varnost EU tesno povezana z varnostjo naših najbližjih sosedov v vzhodnem in južnem sosedstvu EU, pa tudi na Zahodnem Balkanu; poziva k poglobljenemu vojaškemu in varnostnemu sodelovanju s podobno mislečimi državami vzhodnega partnerstva, tudi s krepitvijo varnostne razsežnosti vzhodnega partnerstva, ter k okrepljenim dialogom o varnostni in obrambni politiki, zlasti z Ukrajino, Gruzijo in Moldavijo; poziva k povečanemu sodelovanju na področju varnosti in obrambe s partnerji v južnem sosedstvu; poziva EU, naj v Sredozemlju prevzame pomembno vlogo, saj je postala akterka,